راولپنڈی رنگ روڈ

راولپنڈی رنگ روڈ جو 38.3 کلومیٹر طویل رنگ روڈ ہے چھ لین پر مشتمل ہوگی۔ یہ روات کے قریب بانٹھ جی ٹی روڈ سے شروع ہوکر موٹر وے کے قریب ٹھلیاں پر اختتام پزیر ہوگا۔ رنگ روڈ پر بانٹھ، چک بیلی خان، اڈیالہ روڈ، چکری روڈ، ٹھلیاں، کل پانچ انٹر چینجز ہوں گے۔

اس مقصد کے لیے مجموعی طور پر 8,992 کنال اراضی خریدی گئی ہے اور زمین کے حصول کے لیے 5.90 ارب روپے سے زائد رقم جاری کی گئی ہے۔

منصوبے پر 22.8 ارب روپے لاگت آئے گی۔ رنگ روڈ کے اردگرد انڈسٹریل زون قائم کرنے کی بھی منظوری دے دی گئی ہے۔ اس کے اردگرد کی تمام اراضی کو کمرشل قرار دیا جائے گا اور سڑک کے دونوں اطراف تین سے دس منزلہ عمارتیں اور پلازے بھی بنائے جائیں گے۔ رنگ روڈ کے ساتھ ساتھ سروس روڈز بھی ہوں گی۔

رنگ روڈ کے ساتھ کل 300,000 پودے لگائے جائیں گے اور سڑک کے ساتھ تفریحی مقامات، بینچ، پھول بھی ہوں گے۔ کمپیوٹرائزڈ ایل ای ڈیز رنگ روڈ کے ساتھ لگائی جائیں گی تاکہ کمپنیاں اپنی تشہیر کر سکیں۔ رنگ روڈ منصوبہ دو سال میں مکمل ہو گا۔

 بیرونی روابط 
 نیشنل ہائی وے اتھارٹی
 پاکستان نیشنل ہائی وے اور موٹر وے پولیس

 بیرونی روابط 
 نیشنل ہائی وے اتھارٹی
 پاکستان نیشنل ہائی وے اور موٹر وے پولیس

زمرہ:پاکستان میں موٹروے
زمرہ:پاکستان میں موٹروے
زمرہ:پاکستان نقل و حمل نامکمل
زمرہ:پاکستان نقل و حمل نامکمل
زمرہ:پنجاب، پاکستان میں سڑکیں
زمرہ:پنجاب، پاکستان میں شاہرائیں
زمرہ:پنجاب میں نقل و حمل
زمرہ:مجوزہ سڑکیں
زمرہ:مجوزہ سڑکیں
زمرہ:پاکستان میں رنگ روڈ